Document ID: 32012R0374

KOMMISSIONENS GENNEMFØRELSESFORORDNING (EU) Nr. 374/2012
af 26. april 2012
om ændring af forordning (EU) nr. 1255/2010 om gennemførelsesbestemmelser for importtoldkontingenterne for »baby beef«-produkter med oprindelse i Bosnien-Hercegovina, Kroatien, Den Tidligere Jugoslaviske Republik Makedonien, Montenegro og Serbien
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4, og
ud fra følgende betragtninger:
(1)
Artikel 3, stk. 2, i Rådets forordning (EF) nr. 1215/2009 af 30. november 2009 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces (2), som ændret ved Europa-Parlamentets og Rådets forordning (EU) nr. 1336/2011 (3), har fastsat et årligt toldkontingent på 475 tons udtrykt i slagtet vægt for »baby-beef«-produkter, som defineret i bilag II i forordning (EF) nr. 1215/2009, med oprindelse i toldområdet Kosovo (4).
(2)
Dette årlige toldkontingent bør forvaltes i overensstemmelse med Kommissionens forordning (EU) nr. 1255/2010 af 22. december 2010 om gennemførelsesbestemmelser for importtoldkontingenterne for »baby beef«-produkter med oprindelse i Bosnien-Hercegovina, Kroatien, Den Tidligere Jugoslaviske Republik Makedonien, Montenegro og Serbien (5).
(3)
Forordning (EU) nr. 1255/2010 bør derfor ændres i overensstemmelse hermed.
(4)
Idet det i artikel 1 i forordning (EU) nr. 1255/2010 bestemmes, at der hvert år åbnes toldkontingenter den 1. januar, bør nærværende forordning finde anvendelse fra den 1. januar 2012.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I forordning (EU) nr. 1255/2010 foretages følgende ændringer:
1)
Titlen affattes således:
2)
I artikel 1, stk. 1, første afsnit, foretages følgende ændringer:
a)
Følgende indsættes som litra f):
»f)
475 tons »baby beef«, udtrykt i slagtet vægt, med oprindelse i toldområdet Kosovo (7).
b)
Andet afsnit affattes således:
»Kontingenterne i første afsnit har henholdsvis løbenummer 09.4503, 09.4504, 09.4505, 09.4198, 09.4199 og 09.4200.«
3)
Bilagene ændres som anført i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. april 2012.

Labels: 3
17
18